02013R0114 — HR — 02.06.2014 — 002.003

Ovaj je tekst namijenjen isključivo dokumentiranju i nema pravni učinak. Institucije Unije nisu odgovorne za njegov sadržaj. Vjerodostojne inačice relevantnih akata, uključujući njihove preambule, one su koje su objavljene u Službenom listu Europske unije i dostupne u EUR-Lexu. Tim službenim tekstovima može se izravno pristupiti putem poveznica sadržanih u ovom dokumentu.

►B DELEGIRANA UREDBA KOMISIJE (EU) br. 114/2013 od 6. studenoga 2012. o dopuni Uredbe (EU) br. 510/2011 Europskog parlamenta i Vijeća u pogledu pravila za podnošenje zahtjeva za izuzeće od ciljnih vrijednosti specifičnih emisija CO2 za nova laka gospodarska vozila (Tekst značajan za EGP) ( L 038 9.2.2013, 1)

Koju je izmijenila:









▼B

DELEGIRANA UREDBA KOMISIJE (EU) br. 114/2013

od 6. studenoga 2012.

o dopuni Uredbe (EU) br. 510/2011 Europskog parlamenta i Vijeća u pogledu pravila za podnošenje zahtjeva za izuzeće od ciljnih vrijednosti specifičnih emisija CO2 za nova laka gospodarska vozila

(Tekst značajan za EGP)







Članak 1.

Predmet

Ovom se Uredbom utvrđuju informacije koje dostavljaju podnositelji zahtjeva u svrhu dokazivanja ispunjenja uvjeta za izuzeće u skladu s člankom 11. stavkom 1. Uredbe (EU) br. 510/2011.

Članak 2.

Definicije

Uz definicije iz članaka 2. i 3. Uredbe (EU) br. 510/2011, za potrebe ove Uredbe primjenjuju se sljedeće definicije:

1. „podnositelj zahtjeva” znači proizvođača u smislu članka 11. stavka 1. Uredbe (EU) br. 510/2011;

2. „značajke vozila” znači osobine vozila, uključujući njegovu masu, specifične emisije CO2, broj sjedala, performanse motora, omjer snage i mase te najveću brzinu;

3. „obilježja tržišta” znači podaci o značajkama vozila, te nazivi i rasponi cijena lakih gospodarskih vozila koja su u neposrednoj konkurenciji s vozilima za koje se traži izuzeće;

4. „vlastiti proizvodni pogon” znači postrojenje za proizvodnju ili sastavljanje vozila koje podnositelj zahtjeva koristi isključivo u svrhu proizvodnje ili sastavljanja novih lakih gospodarskih vozila isključivo za tog podnositelja zahtjeva, uključujući prema potrebi laka gospodarska vozila namijenjena izvozu;

5. „vlastiti konstrukcijski centar” znači objekt u kojem je konstruirano i razvijeno cijelo vozilo te koje je pod kontrolom podnositelja zahtjeva i služi njegovoj isključivoj uporabi.

Članak 3.

Zahtjev za izuzeće sukladno članku 11. stavku 1. Uredbe (EU) br. 510/2011

Zahtjev za izuzeće sukladno članku 11. stavku 1. Uredbe (EU) br. 510/2011 podnosi podnositelj zahtjeva u skladu s obrascem iz Priloga I. ovoj Uredbi koji uključuje informacije iz članaka 4. i 5. ove Uredbe.

Članak 4.

Informacije o kriterijima prihvatljivosti

Podnositelj zahtjeva dostavlja sljedeće informacije o kriterijima prihvatljivosti:

(a) informacije o vlasničkoj strukturi proizvođača ili skupine povezanih proizvođača zajedno s odgovarajućom izjavom iz Priloga II.;

(b) broj novih lakih gospodarskih vozila službeno registriranih u Uniji u tri kalendarske godine koje prethode datumu podnošenja zahtjeva za koje je odgovoran podnositelj zahtjeva ili, ako takvi podaci nisu dostupni, jedno od sljedećeg: i. na provjerljivim podacima utemeljenu procjenu broja novih lakih gospodarskih vozila registriranih u razdoblju iz uvodnog stavka za koje je odgovoran podnositelj zahtjeva; ii. ako u razdoblju iz uvodnog stavka nije registrirano niti jedno lako gospodarsko vozilo, broj novih lakih gospodarskih vozila registriranih u zadnjoj kalendarskoj godini za koju su takvi podaci dostupni.

Članak 5.

Ciljna vrijednost specifičnih emisija i potencijal za smanjenje emisija sukladno članku 11. stavku 2. Uredbe (EU) br. 510/2011

1. Podnositelj zahtjeva dostavlja podatke o prosječnim specifičnim emisijama CO2 njegovih novih lakih gospodarskih vozila registriranih u 2010., osim ako prosječne specifične emisije CO2 za tu godinu nisu već navedene u Prilogu III. Ako takvi podaci nisu dostupni, podnositelj zahtjeva dostavlja podatke o prosječnim specifičnim emisijama CO2 njegovih novih lakih gospodarskih vozila registriranih u sljedećoj kalendarskoj godini najbližoj 2010.

2. Podnositelj zahtjeva dostavlja sljedeće informacije o svojim aktivnostima:

(a) za kalendarsku godinu koja prethodi datumu podnošenja zahtjeva, broj zaposlenika i veličinu proizvodnog pogona u kvadratnim metrima;

(b) operativni model proizvodnog pogona koji navodi koje aktivnosti konstrukcije i proizvodnje obavlja podnositelj zahtjeva, a koje su eksternalizirane;

(c) u slučaju povezanog poduzeća, podatak da li tehnologiju dijeli više proizvođača, te koje su aktivnosti eksternalizirane;

(d) za pet kalendarskih godina koje prethode datumu podnošenja zahtjeva, podatke o opsegu prodaje, godišnjem prometu, neto dobiti te izdacima za istraživanje i razvoj tehnologija smanjenja emisija CO2 te, u slučaju povezanog poduzeća, neto doznakama matičnom društvu;

(e) obilježja njegovog tržišta;

(f) cjenik za sve izvedbe lakih gospodarskih vozila koje trebaju biti obuhvaćene izuzećem u kalendarskoj godini koja prethodi datumu podnošenja zahtjeva, te očekivani cjenik za laka gospodarska vozila koja se planiraju staviti na tržište i trebaju biti obuhvaćena izuzećem.

Podacima iz točke (d) prvog podstavka se prilažu službeno ovjerene poslovne knjige ili ih ovjerava neovisni revizor.

3. Podnositelj zahtjeva dostavlja sljedeće informacije o svojem tehnološkom potencijalu za smanjenje specifičnih emisija CO2:

(a) popis tehnologija za smanjenje emisija CO2 koje koriste njegova laka gospodarska vozila stavljena na tržište 2010. godine ili, ako takvi podaci nisu dostupni, za sljedeću kalendarsku godinu najbližu 2010. ili, u slučaju proizvođača koji planiraju ući na tržište, za godinu u kojoj se izuzeće počinje primjenjivati;

(b) popis tehnologija za smanjenje emisija CO2 koje koriste njegova laka gospodarska vozila u sklopu programa za smanjenje specifičnih emisija CO2 i dodatnih troškova tih tehnologija za svaku izvedbu vozila obuhvaćenu zahtjevom.

(4) Podnositelj zahtjeva u skladu sa svojim potencijalom za smanjenje predlaže jednu od sljedećih ciljnih vrijednosti:

(a) ciljnu vrijednost specifičnih emisija koja osigurava da su prosječne specifične emisije CO2 po isteku razdoblja izuzeća smanjene u odnosu na prosječne specifične emisije CO2 iz stavka 1.;

(b) godišnju ciljnu vrijednost specifičnih emisija za svaku godinu razdoblja izuzeća koja se utvrđuje tako da se prosječne specifične emisije CO2 tijekom cijelog razdoblja izuzeća smanjuju u odnosu na prosječne specifične emisije CO2 iz stavka 1.

5. Ciljna vrijednost specifičnih emisija ili godišnje ciljne vrijednosti specifičnih emisija koje predlaže podnositelj zahtjeva moraju biti popraćene programom za smanjenje specifičnih emisija CO2 iz novog voznog parka.

Program za smanjenje specifičnih emisija CO2 sadrži sljedeće informacije:

(a) raspored uvođenja tehnologija za smanjenje emisija CO2 u vozni park podnositelja zahtjeva;

(b) procijenjeni broj lakih gospodarskih vozila registriranih u Uniji, po godini razdoblja izuzeća i očekivane prosječne specifične emisije CO2 i prosječna masa;

(c) u slučaju godišnjih ciljnih vrijednosti specifičnih emisija, godišnje smanjenje specifičnih emisija CO2 iz izvedbi vozila za koje se uvode tehnologije za smanjenje emisija CO2.

6. Sukladnost podnositelja zahtjeva s ciljnom vrijednošću specifičnih emisija ili godišnjim ciljnim vrijednostima specifičnih emisija ocjenjuje se u skladu s člankom 9. Uredbe (EU) br. 510/2011 svake godine tijekom razdoblja izuzeća.

Članak 6.

Ocjena Komisije

1. Ako Komisija u razdoblju od devet mjeseci nakon službenog primitka urednog zahtjeva na temelju članka 11. stavka 1. Uredbe (EU) br. 510/2011 ne uloži prigovor, smatra se da su uvjeti za izuzeće ispunjeni.

Komisija može zatražiti dodatne informacije ako utvrdi da je zahtjev nepotpun. Ako dodatne informacije nisu dostavljene u roku navedenom u njenom zahtjevu, Komisija može odbiti zahtjev.

U slučaju odbijanja zbog nepotpunosti zahtjeva ili stoga što je Komisija utvrdila da predložena ciljna vrijednost specifičnih emisija nije u skladu s potencijalom za smanjenje podnositelja zahtjeva, podnositelj zahtjeva može dostaviti dopunjeni ili revidirani zahtjev za izuzeće.

2. Zahtjevi se dostavljaju u tiskanom i elektroničkom obliku. Tiskana verzija zahtjeva šalje se Glavnom tajništvu Europske komisije – Secretariat-General of the European Commission, 1049 Brussels/Bruxelles, Belgium/Belgija, označena „Derogation under Regulation (EU) No 510/2011”. Elektronička verzija se šalje na funkcionalni poštanski pretinac naveden u Prilogu I.

3. Ako se utvrdi da su informacije iz zahtjeva pogrešne ili netočne, odluka o odobrenju izuzeća se ukida.

Članak 7.

Pristup javnosti informacijama

1. Podnositelj zahtjeva koji smatra da informacije dostavljene u zahtjevu ne smiju biti otkrivene u skladu s člankom 11. stavkom 8. Uredbe (EU) br. 510/2011 to navodi u zahtjevu uz opravdanje zašto bi njihovo otkrivanje ugrozilo zaštitu komercijalnih interesa podnositelja zahtjeva, uključujući intelektualno vlasništvo.

2. Izuzeće od javnog pristupa dokumentima iz članka 4. stavka 2. Uredbe (EZ) br. 1049/2001 primjenjuje se na sljedeće vrste informacija:

(a) detalji o programu za smanjenje specifičnih emisija CO2 iz članka 5., te posebno detalji o razvoju asortimana proizvoda podnositelja zahtjeva;

(b) očekivani utjecaji tehnologija za smanjenje emisija CO2 na troškove proizvodnje, nabavne cijene vozila i isplativost poduzeća.

Članak 8.

Ova Uredba stupa na snagu dvadesetog dana od dana objave u Službenom listu Europske unije.

Ova je Uredba u cijelosti obvezujuća i izravno se primjenjuje u svim državama članicama.









PRILOG I.

Standardni obrazac zahtjeva za izuzeće kojeg dostavljaju proizvođači lakih gospodarskih vozila koji ispunjavaju kriterije iz članka 11. stavka 1. Uredbe (EU) br. 510/2011

Elektronička verzija zahtjeva šalje se na sljedeću adresu elektroničke pošte:

EC-CO2-LDV-IMPLEMENTATION@ec.europa.eu

1. Naziv, adresa i osoba za kontakt proizvođača ili skupine povezanih proizvođača







Naziv proizvođača Poštanska adresa Ime osobe za kontakt E-pošta osobe za kontakt Telefonski broj osobe za kontakt

2. Naziv, adresa i osoba za kontakt proizvođačevog zastupnika za EU (samo u slučaju proizvođača sa sjedištem izvan EU)







Naziv proizvođačevog zastupnika za EU Poštanska adresa Ime osobe za kontakt E-pošta osobe za kontakt Telefonski broj osobe za kontakt

3. Kriteriji prihvatljivosti

3.1. Je li podnositelj zahtjeva dio skupine povezanih proizvođača?

 DA (potrebno je priložiti izjavu iz Priloga II.)

 NE

3.2. Je li podnositelj zahtjeva dio skupine povezanih proizvođača, ali upravlja vlastitim proizvodnim pogonom i konstrukcijskim centrom?

 DA (potrebno je priložiti izjavu iz Priloga II; vidi točku 3.3.)

 NE

3.3. Broj novih lakih gospodarskih vozila registriranih u Uniji ako se zahtjev odnosi na nepovezanog proizvođača ili povezanog proizvođača koji upravlja vlastitim proizvodnim pogonom i vlastitim konstrukcijskim centrom

3.3.1. Službeni podaci u tri kalendarske godine koje prethode datumu podnošenja zahtjeva







Godina Broj novih registracija u EU

3.3.2. Ako službeni podaci iz točke 3.3.1. nisu dostupni za razdoblje iz te točke, procjena na temelju provjerljivih podataka







Godina Broj novih registracija u EU

3.3.3. Ako podaci iz točaka 3.3.1. i 3.3.2. nisu dostupni za to razdoblje, podaci za zadnju kalendarsku godinu za koju su takvi podaci dostupni







Godina Broj novih registracija u EU

3.4. Ako se zahtjev odnosi na skupinu povezanih proizvođača, molimo navedite sljedeće







Nazivi proizvođača Poštanska adresa Ime osobe za kontakt E-pošta osobe za kontakt Telefonski broj osobe za kontakt

3.5. Broj novih lakih gospodarskih vozila registriranih u Uniji skupine povezanih proizvođača ako se zahtjev odnosi na skupinu povezanih proizvođača, a podnositelj zahtjeva ne upravlja vlastitim proizvodnim pogonom i vlastitim konstrukcijskim centrom

3.5.1. Službeni podaci u tri kalendarske godine koje prethode datumu podnošenja zahtjeva







Godina Broj novih registracija u EU

3.5.2. Ako službeni podaci iz točke 3.5.1. nisu dostupni za razdoblje iz te točke, procjena na temelju provjerljivih podataka







Godina Broj novih registracija u EU

3.5.3. Ako podaci iz točaka 3.5.1. i 3.5.2. nisu dostupni za to razdoblje, podaci za zadnju kalendarsku godinu za koju su takvi podaci dostupni







Godina Broj novih registracija u EU

4. Zatraženo trajanje izuzeća







Broj kalendarskih godina (najviše 5)

5. Prijedlog ciljne vrijednosti specifičnih emisija izračunat kao prosjek voznog parka za razdoblje izuzeća ili zasebne godišnje ciljne vrijednosti specifičnih emisija u slučaju godišnjih smanjenja (u g CO2/km)







Godina Ciljna vrijednost prosječnih specifičnih emisija (g CO2/km)

6. Specifične informacije o poduzeću

6.1. Prosječne specifične emisije CO2 u 2010. ako nisu uključene u Prilog III. (ili ako nisu dostupne za sljedeću kalendarsku godinu najbližu 2010.)

6.2. Broj zaposlenika u kalendarskoj godini koja prethodi datumu podnošenja zahtjeva

6.3. Veličina proizvodnog pogona u kvadratnim metrima u kalendarskoj godini koja prethodi datumu podnošenja zahtjeva

6.4. Opseg prodaje za 5 godina koje prethode datumu podnošenja zahtjeva







Godina Opseg prodaje

6.5. Godišnji promet za 5 godina koje prethode datumu podnošenja zahtjeva







Godina Promet

6.6. Obilježja tržišta

Informacije o planiranim proizvodima koji nisu dostupni na tržištu u vrijeme podnošenja zahtjeva navode se u povjerljivom djelu ovog zahtjeva:

(a) značajke vozila;

(b) nazivi i rasponi cijena neposredno konkurentskih vozila u godini koja prethodi datumu podnošenja zahtjeva;

(c) cjenik vozila koja trebaju biti obuhvaćena izuzećem u kalendarskoj godini koja prethodi datumu podnošenja zahtjeva ili u godini najbližoj datumu podnošenja zahtjeva.

6.7. Kratki opis operativnog modela proizvodnog pogona

POVJERLJIVI DIO ZAHTJEVA

6.8. Neto dobit za 5 godina koje prethode datumu podnošenja zahtjeva







Godina Neto dobit

6.9. Izdaci za istraživanje i razvoj tehnologija za smanjenje emisija CO2 u 5 godina koje prethode datumu podnošenja zahtjeva







Godina Izdaci za istraživanje i razvoj

6.10. Neto financijske doznake matičnom društvu u slučaju povezanih poduzeća u 5 godina koje prethode datumu podnošenja zahtjeva







Godina Neto doznake

7. Detalji o lakim gospodarskim vozilima koja se planiraju staviti na tržište Unije i za koja je odgovoran podnositelj zahtjeva

7.1. Obilježja tržišta

7.1.1. Značajke vozila,

7.1.2. Nazivi i rasponi cijena neposredno konkurentskih vozila u godini koja prethodi datumu podnošenja zahtjeva,

7.1.3. Očekivani cjenik vozila koja trebaju biti obuhvaćene izuzećem.

8. Tehnološki potencijal podnositelja zahtjeva za smanjenje specifičnih emisija CO2

8.1. Popis tehnologija za smanjenje emisija CO2 koje su ugrađene u vozni park podnositelja zahtjeva

8.2. Kada popis iz točke 8.1. nije dostupan, popis za sljedeću godinu najbližu 2010.

8.3. U slučaju da podnositelj zahtjeva planira ulazak na tržište Unije, potrebno je priložiti popis iz točke 8.1. za prvu godinu izuzeća

9. Program podnositelja zahtjeva za smanjenje specifičnih emisija CO2

9.1. Raspored uvođenja tehnologija za smanjenje emisija CO2 u vozni park

9.2. Očekivani prosjek voznog parka tijekom razdoblja izuzeća

9.2.1. Registracije lakih gospodarskih vozila u Uniji po godini u razdoblju izuzeća,

9.2.2. Očekivana prosječna masa vozila koja se planiraju staviti na tržište Unije, snaga njihovih motora i podaci o konfiguraciji pogonskog sklopa,

9.2.3. Očekivane prosječne specifične emisije CO2 iz vozila koja se planiraju staviti na tržište Unije.

9.3. Tehnologije za smanjenje emisija CO2 koje su ugrađene u vozni park podnositelja zahtjeva u sklopu programa za smanjenje specifičnih emisija CO2

9.4. Dodatni troškovi po izvedbi vozila za tehnologije koje se uvode u sklopu programa za smanjenje specifičnih emisija CO2

9.5. U slučaju godišnjih ciljnih vrijednosti, godišnje smanjenje specifičnih emisija CO2 iz izvedbi vozila za koje se uvode tehnologije za smanjenje emisija CO2









PRILOG II.

Standardni obrazac izjave o vlasničkoj strukturi

Članak 11. stavak 1. točka (a) Uredbe (EU) br. 510/2011

Ovime izjavljujem da sam zakonski ovlašten/a zastupati [naziv] (proizvođač) koji podnosi zahtjev za izuzeće iz članka 11. stavka 1. Uredbe (EU) br. 510/2011 i koji nije dio skupine povezanih proizvođača kako je utvrđena u članku 3. stavku 2. navedene Uredbe. Prema mom najboljem saznanju, [naziv] (proizvođač) ispunjava uvjete za izuzeće iz članka 11. stavka 1. Uredbe (EU) br. 510/2011 te su podaci navedeni u zahtjevu istiniti i točni. Priloženi su podaci o vlasničkoj strukturi [naziv] (proizvođač).

Potpis Datum

Direktor (proizvođač)

Članak 11. stavak 1. točka (b) Uredbe (EU) br. 510/2011

Ovime izjavljujem da sam zakonski ovlašten/a zastupati [naziv] (proizvođač) koji podnosi zahtjev za izuzeće iz članka 11. stavka 1. Uredbe (EU) br. 510/2011 i koji je dio skupine povezanih proizvođača kako je utvrđena u članku 3. stavku 2. navedene Uredbe. Prema mom najboljem saznanju, [naziv] (proizvođač) ispunjava uvjete za izuzeće iz članka 11. stavka 1. Uredbe (EU) br. 510/2011 te su podaci navedeni u zahtjevu istiniti i točni. Priloženi su podaci o vlasničkoj strukturi [naziv] (proizvođač).

Potpis Datum

Direktor (proizvođač)

Članak 11. stavak 1. točka (c) Uredbe (EU) br. 510/2011

Ovime izjavljujem da sam zakonski ovlašten/a zastupati [naziv] (proizvođač) koji podnosi zahtjev za izuzeće iz članka 11. stavka 1. Uredbe (EU) br. 510/2011 i koji je dio skupine povezanih proizvođača kako je utvrđena u članku 3. stavku 2. navedene Uredbe, ali upravlja vlastitim proizvodnim pogonom i konstrukcijskim centrom kako su utvrđeni u članku 2. Delegirane uredbe Komisije (EU) br. 114/2013. Prema mom najboljem saznanju, [naziv] (proizvođač) ispunjava uvjete za izuzeće iz članka 11. stavka 1. Uredbe (EU) br. 510/2011 te su podaci navedeni u zahtjevu istiniti i točni. Priloženi su podaci o vlasničkoj strukturi [naziv] (proizvođač).

Potpis Datum

Direktor (proizvođač)









PRILOG III.